CELEX: 32015D2310
Language: et
Date: 2015-12-10 00:00:00
Title: Nõukogu otsus (ÜVJP) 2015/2310, 10. detsember 2015, millega muudetakse otsust 2013/189/ÜVJP Euroopa Julgeoleku- ja Kaitsekolledži loomise kohta

11.12.2015   
            
            
               ET
            
            
               Euroopa Liidu Teataja
            
            
               L 326/64
            
         NÕUKOGU OTSUS (ÜVJP) 2015/2310,
   10. detsember 2015,
   millega muudetakse otsust 2013/189/ÜVJP Euroopa Julgeoleku- ja Kaitsekolledži loomise kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 42 lõiget 4,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 22. aprillil 2013 vastu otsuse 2013/189/ÜVJP Euroopa Julgeoleku- ja Kaitsekolledži loomise kohta (1).
            
         
               (2)
            
            
               Nõukogu võttis 22. juulil 2014 vastu otsuse 2014/491/ÜVJP, millega muudetakse nõukogu otsust 2013/189/ÜVJP (2).
            
         
               (3)
            
            
               Otsusega 2013/189/ÜVJP (muudetud otsusega 2014/491/ÜVJP) kehtestatakse lähtesumma Euroopa Julgeoleku- ja Kaitsekolledži kulude katmiseks esimese 12 kuu jooksul ajavahemikuks 1. augustist 2013 kuni 31. juulini 2014 ning seejärel ajavahemikuks 1. augustist 2014 kuni 31. detsembrini 2015.
            
         
               (4)
            
            
               Otsusega 2013/189/ÜVJP loodud juhtkomitee otsustas 25. märtsil 2014, et rahastamislepingu kehtivusaeg tuleks viia vastavusse 1. jaanuarist 31. detsembrini arvestatava eelarveaastaga, nii et alates 2016. aastast oleks vaja esitada vaid üks raamatupidamisaruanne.
            
         
               (5)
            
            
               Seetõttu tuleks ajavahemikuks 1. jaanuarist 2016 kuni 31. detsembrini 2016 kehtestada uus lähtesumma.
            
         
               (6)
            
            
               Otsust 2013/189/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2013/189/ÜVJP artikli 16 lõige 2 asendatakse järgmisega:
   
      „2.   Lähtesumma, mis on ette nähtud ESDC kulude katmiseks esimese 12 kuu jooksul pärast lõikes 3 osutatud rahastamislepingu sõlmimist, on 535 000 eurot.
      Lähtesumma, mis on ette nähtud ESDC kulude katmiseks ajavahemikul 1. augustist 2014 kuni 31. detsembrini 2015, on 756 000 eurot.
      Lähtesumma, mis on ette nähtud ESDC kulude katmiseks ajavahemikul 1. jaanuarist 2016 kuni 31. detsembrini 2016, on 630 000 eurot.
      Lähtesummad, mis on ette nähtud ESDC kulude katmiseks järgnevateks perioodideks, otsustab nõukogu.”
   
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 10. detsember 2015
      
         
            Nõukogu nimel
         
         
            eesistuja
         
         F. BAUSCH
      
   
   
      (1)  Nõukogu 22. aprilli 2013. aasta otsus 2013/189/ÜVJP Euroopa Julgeoleku- ja Kaitsekolledži (ESDC) loomise ja ühismeetme 2008/550/ÜVJP kehtetuks tunnistamise kohta (ELT L 112, 24.4.2013, lk 22).
   
      (2)  Nõukogu 22. juuli 2014. aasta otsus 2014/491/ÜVJP, millega muudetakse otsust 2013/189/ÜVJP Euroopa Julgeoleku- ja Kaitsekolledži (ESDC) loomise kohta (ELT L 218, 24.7.2014, lk 6).